Hej Bolius

Jeg har en terrasse i lærketræ (dansk) som har ligget i ca 9 måneder og har den flotte sølvgrå farve jeg gerne vil have.

Mit spørgsmål er: skal jeg gøre noget ved den for at vedligeholde den samtidig med jeg gerne vil bevare den grålige farve den har nu.

Mvh Casper N


Hvordan bevarer jeg den fine sølvgrå farve på lærketræ?
Hej

Som udgangspunkt skal du ikke gøre noget ved din terrasse. Den grålige farve er den naturlige patinering som træet får og træet vil have et tilstrækkeligt indhold af naturlige olier.

Afhængigt af hvordan påvirkes af vind og vejr, kan det være at overfladen i områder ændrer karakter. Skulle der komme alger eller skimmelvækst, kan det være nødvendigt at behandle med noget trærens

Skulle det blive slemt med alger eller skimmelvækst, kan det være en fordel at behandle overfladen, fx med en olie.

Hvis du vil vide mere om træterrasser og vedligehold, vil jeg anbefale at du kigger i håndbogen af samme navn. Den kan lånes på de fleste biblioteker eller købes her: [TRÆ 74 Træterrasser samt tagterrasser](https://www.traeinfo.dk/produkt/trae-74-traeterrasser-samt-tagterrasser/)

Held og lykke med terrassen.

